Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A 2005. évi CLXX. törvény a szociális igazgatásról és szociális ellátásokról szóló 1993. évi III. törvényt módosította.
Paragraph Index: 1815

A 2005. évi CLXX. törvény a szociális igazgatásról és szociális ellátásokról szóló 1993. évi III. törvényt módosította. A jogszabály a családtámogatási rendszer átfogó átalakításához kapcsolódva, a család típusát figyelembe vevõ támogatási forma létrehozását és a segélybõl élõk munkavállalásának, aktivitásának ösztönzését tûzte ki célul. A rendszeres szociális segély a jövõben a felnõtt korú, jövedelemmel nem rendelkezõ személy és egész családja részére nyújtott szociális támogatássá alakul át. A családnagyság figyelembevétele feltételezi a család kiadási szerkezetéhez igazodó, ún. fogyasztási egység bevezetését. A módosított jogszabályok sem nyújtanak egyértelmû garanciát a tervezett célok megvalósulására, csak a jogalkalmazás során kaphatunk választ arra, hogy az új rendelkezések ténylegesen hozzájárulnak-e a társadalmi egyenlõtlenség csökkentéséhez, egy rugalmasabb és igazságosabb segélyezési rendszer kialakulásához. Ezért a jelzett jogszabályok módosítására vonatkozó elõterjesztés-tervezetek véleményezésekor azt javasoltuk, hogy azok hatálybalépésével egyidejûleg (erre a 2006. évben kerül sor) kísérjék figyelemmel, és folyamatosan monitorozzák az új intézkedések hatását, következményeit, és az eredményektõl függõen szükség szerint kezdeményezzék azok módosítását, korrigálását. Az azonban egyértelmû, hogy egy rugalmasabban, hatékonyabban mûködõ segélyezési rendszer sem tudja megoldani a tartós kirekesztettségben élõk problémáját. A szegények és nem szegények közötti szakadék mélyülése olyan makroszintû társadalmi problémákkal, strukturális okokkal függ össze, amelyeknek megváltoztatásához egy korszerûbb szociális ellátórendszer kiépítése sem elegendõ. Az egyre súlyosbodó helyzet, a tartós leszakadás problémája csak összefüggéseiben: gazdasági, munkaerõ-piaci, területfejlesztési, oktatási, szociálpolitikai stb. eszközökkel együttesen kezelhetõ.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes